Արթիկի նախկին վարչատարածքում գտնվող Մեղրաշեն համայնքի դպրոցի վերանորոգման համար հատկացվել է 24 մլն դրամ, նույն տարածաշրջանի մեկ այլ գյուղի՝ Փոքր Մանթաշի միջնակարգ դպրոցին՝ 19 մլն 200 հազար դրամ, Տուֆաշեն գյուղի միջնակարգ դպրոցին՝ 24 մլն դրամ, Աշոցք խոշորացված համայնքի կազմում գտնվող Սարագյուղի հիմնական դպրոցին՝ 9,6 մլն դրամ, Ախուրյան խոշորացված համայնքի կազմում գտնվող Կառնուտի միջնակարգ դպրոցի վերանորոգման համար՝ 14,5 մլն դրամ, Սարապատ խոշորացված համայնքի կազմում գտնվող Ցողամարգի միջնակարգ դպրոցի դռների եւ պատուհանների նորացման համար հատկացվել է 7,2 մլն դրամ: Ամասիա խոշորացված համայնքի ամենափոքր բնակավայրի՝ Հովտունի տարրական դպրոցի վերանորոգման համար նախատեսվել է մոտ 20 մլն դրամ: Այս դպրոցում սովորում է 15 աշակերտ: Ամենամեծ գումարը՝ 70 մլն դրամ հատկացվել է Մարմաշեն խոշորացված համայնքի Հացիկ բնակավայրի միջնակարգ դպրոցին: